
Comisia pentru buget,

finanţe şi bănci

Bucureşti,       28.04.2004 

Nr. 245

AVIZ

asupra propunerii legislative pentru modificarea 

alineatului (1) al articolului 93 din Legea 

administraţiei publice locale nr.215/2001
Cu adresa nr. P.l.-X162 din 14 aprilie 2004, Biroul Permanent, conform art. 89 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă pentru modificarea alineatului (1) al articolului 93 din Legea administraţiei publice locale nr.215/2001.
In urma examinării, în şedinţa din data de 28.04.2004, Comisia, cu 21 voturi pentru  şi 4 împotrivă, a hotărât respingerea deoarece după alegerile locale din acest an, efectele Ordonanţei de urgenţă a Guvernului nr. 74/2001 încetează şi – în consecinţă – vor deveni aplicabile dispoziţiile din alin.(1) al art. 93 din Legea nr. 215/2001, a căror modificare nu o considerăm necesară şi nici oportună.

